ايبي ٿئيٽر

ايبي ٿئيٽر (Abbey Theatre) آئرش ٿئيٽر جو سڀ کان مشهور ٿئيٽر هو، جيڪو 1899ع ۾ ڊبليو. بي. ييٽس (1865-1939ع) ۽ ليڊي گريگوريءَ (1852-1932ع) پاران هلايل ناٽڪ- تحريڪ جو مرڪز هو، جنهن جو مقصد اهو هو ته وڌ ۾ وڌ آئرش موضوعن کي آئرش ناٽڪن ۾، اتان جي ئي اداڪارن ذريعي پيش ڪجي. هن ۾ گئلڪ ٻوليءَ ۾ ڊراما پيش ڪرڻ تي به زور ڏنو ويندو هو. 1951ع ۾ ايبي ٿئيٽر جي سڙي وڃڻ کان پوءِ ٻيهر 1966ع ۾ اُن کي تعمير ڪيو ويو.ڪتاب: ادبي اصطلاحن جي تشريحي لغت؛ مرتب: مختيار احمد ملاح؛ پبلشر: سنڌي لئنگئيج اٿارٽي، حيدرآباد، سنڌ.

 حوالا